Rikunarita-ORG/Wikinium huggingface dataset:
# De hensynsløse (1992)

| *De hensynsløse* |
| --- |
| orig. *Reservoir Dogs* |
| Generell informasjon |
| Sjanger | Action / Krim / Thriller |
| Utgivelsesår | 1992 |
| Prod.land | USA |
| Lengde | 99 min. |
| Språk | Engelsk |
| Aldersgrense | 18 (Norge) |
| Bak kamera |
| Regi | Quentin Tarantino |
| Produsent | Lawrence Bender |
| Manusforfatter | Quentin Tarantino |
| Sjeffotograf | Andrzej Sekuła |
| Klipp | Sally Menke |
| Foran kamera |
| Hovedrolle(r) | Harvey Keitel Tim Roth Michael Madsen Chris Penn Steve Buscemi Lawrence Tierney |
| Annen informasjon |
| Budsjett | 1,2 millioner $ |
| Prod.selskap | Miramax Films |
| Premiere | 23. oktober 1992 (USA) |
| Eksterne lenker |
| IMDb
 |

De hensynsløse (originaltittel: *Reservoir Dogs*) er en amerikansk film fra 1992 og Quentin Tarantinos debut som spillefilmregissør. Harvey Keitel, Tim Roth, Michael Madsen, Chris Penn, Steve Buscemi og Lawrence Tierney har hovedrollene. Tarantino selv har en liten rolle.

Filmen, med manus av Tarantino, har noen scener og historieplott som er inspirert av slutten på filmen *Long hu feng yun* (engelsk tittel: *City on Fire*) av Ringo Lam.

Tarantino har selv beskrevet *De hensynsløse* som en ransfilm der, jf. Murphys lov, alt som kan gå galt, går galt.

Den britiske premieren på *Reservoir Dogs* og *Natural Born Killers* ble utsatt i flere måneder pga mordene på James Bulger (1993) og Suzanne Capper (1992).

## Handling

Filmen handler om seks fremmede kriminelle som er samlet og gitt dekknavn av den storkriminelle Joe Cabot for å utføre det perfekte kupp. Alt er nøye planlagt, men noe går fryktelig galt. De overlevende trekker tilbake til møtestedet med politiet i hælene. Mr. Orange er skutt og i ferd med å blø i hjel. Mr. White kom med ham og ser på Oranges liv som sitt ansvar. Den sleipe Mr. Pink mistenker alt og alle for angiveri. Mr. Brown er død. De vet ikke hvor Mr. Blonde og Mr. Blue er og venter på at Cabot og sønnen hans, Nice Guy Eddie, skal ankomme. Etter hvert blir stemningen mer og mer spent mellom dem, før et fysisk klimaks kommer mot slutten.

Filmen bruker retrospektiv teknikk og viser det som skjer før og etter (men ikke under) det fatale ranet. Store deler av filmen blir også fortalt i realtid.

## Rolleliste

| Skuespiller | Rolle |
| --- | --- |
| Harvey Keitel | Mr. White (Larry Dimmick) |
| Tim Roth | Mr. Orange (Freddy Newandyke) |
| Michael Madsen | Mr. Blonde (Vic Vega) |
| Steve Buscemi | Mr. Pink |
| Chris Penn | Nice Guy Eddie Cabot |
| Lawrence Tierney | Joe Cabot |
| Kirk Baltz | Marvin Nash |
| Randy Brooks | Holdaway |
| Quentin Tarantino | Mr. Brown |
| Edward Bunker | Mr. Blue |
| Steven Wright | K-Billy DJ |

## Referanser

## Eksterne lenker

* (en) *De hensynsløse* på Internet Movie Database

* (no) *De hensynsløse* hos Filmweb

* (no) *De hensynsløse* hos Filmfront (arkivert versjon)

* (no) *De hensynsløse* på NRK TV

* (sv) *De hensynsløse* i Svensk Filmdatabas

* (da) *De hensynsløse* i Danmark Nationale Filminstitut

* (fr) *De hensynsløse* på Allociné

* (nl) *De hensynsløse* på MovieMeter

* (en) *De hensynsløse* på The Movie Database – film

* (en) *De hensynsløse* på American Film Institute
# Fiktiv dokumentarfilm

**Fiktiv dokumentar** (engelsk: *pseudo-documentary* eller *faux-documentary*) er en film- og TV-sjanger der handlingen fremstilles som en dokumentarfilm eller -serie uten å være det. De første fiktive dokumentarene var riktignok på radio med Orson Welles' radio-drama *Klodenes kamp* (*The War of the Worlds*, 1938), basert på H.G. Wells' roman med samme navn (1898). I dag er sjangeren først og fremst forbundet med film og TV, eksempelvis *Special Bulletin* (1983), *Kodenavn Looking Glass* (*Countdown to Looking Glass*, 1984), *Without Warning* (1994), *The Blair Witch Project* (1999) og *The Day Britain Stopped* (2003).

Sjangeren er ment å være seriøs, i motsetning til undersjangeren mockumentar som i hovedsak er humoristisk, satirisk og/eller parodisk. Eksempler på mockumentar-filmer og -serier er *All You Need Is Cash* (1978), *Hjelp vi er i popbransjen* (*This is Spinal Tap*, 1984), *Best in Show* (2000), *Ingen grunn til begeistring* (*Curb Your Enthusiasm*, 2000–), *Kontoret* (*The Office*, 2001–2003), *A Mighty Wind* (2003), *Arrested Development* (2003–), *Kontoret* (*The Office*, USA, 2005–2013). I Norge er *Get Ready to Be Boyzvoiced* (2000) og *Trolljegeren* (2010) kjente mockumentary-filmer, mens *Borettslaget* (2002–2008), *Etaten* (2006), *Hjerte til hjerte* (2007), *Torsdag kveld med Steinar Sagen* (2007) og *Helt perfekt* (2011–) er kjente TV-serier i sjangeren. I Danmark er blant andre AFR (2007) og Klovn (2005–) de mest kjente.

## Eksterne lenker

* (no) Mockumentar i *Det Norske Akademis ordbok*
* (no) «Dokumentarlitteratur» i *Store norske leksikon*

Autoritetsdata
# Slice of life

Slice of life (engelsk, omtrentlig «del av livet») er en sjanger innen kunst og underholdning som skildrer hverdagslivet på en forholdsvis realistisk måte. Den er vanlig innen japansk manga.

## Referanser

Denne artikkelen er en **spire**. Du kan hjelpe Wikipedia ved å utvide den.

Autoritetsdata
# Seinen Manga

**Seinen Manga** er det japanske begrepet for mangaserier som har menn fra 17 år som målgruppe.

Mangaserier i denne kategorien inneholder ofte overdrevet bruk av vold, en stor del nakenhet/seksuelle referanser eller ekstrem språkbruk.

## Noen kjente serier

* Amaenaideyo!!
* Genshiken
* Ikkitousen
* Black Lagoon
* Full Metal Panic
* Gantz
* Nogizaka Haruka no Himitsu

Autoritetsdata
# Mad Max

| *Mad Max* |
| --- |
|  |
|  |
| Generell informasjon |
| Genre | Action, thriller, road movie, dystopi |
| Utgivelsesår | 1979 |
| Nasjonalitet | Australia |
| Varighet | 88 min. |
| Språk | Australsk engelsk |
| Bak kamera |
| Regi | George Miller  |
| Manus | George Miller, Byron Kennedy  |
| Tema | Hevn, mislykket stat, amoralitet, anomi, gjeng, 1 %-klubb, samfunnskollaps |
| Produsent(er) | Byron Kennedy, Bill Miller |
| Musikk | Brian May  |
| Foto | David Eggby  |
| Klipp | Clifford Hayes  |
| Foran kamera |
| Medvirkende | Mel Gibson, Steve Bisley, Joanne Samuel, Hugh Keays-Byrne, Roger Ward, Vincent Gil, Paul Johnstone, Reg Evans, Stephen Clark, Tim Burns, Jonathan Hardy  |
| Annen informasjon |
| Filmformat | 2,35:1 |
| Farve/s.hv | Farger |
| Filmselskap | Kennedy Miller Mitchell  |
| Budsjett | 200 000 USD  |
| Totalomsetning | 8 750 000 USD (USA), 5 355 490 AU$ (Australia)  |
|  |
| Premiere(r) | * 12. april 1979 (sted: Australia)
* 21. mars 1980 (sted: USA)
* 29. februar 1980 (sted: Tyskland)
 |
| Filmserie | Mad Max |
| Oppfølger | *Mad Max 2: Landeveiens kriger* |
| Utmerkelser |
|  |
| Utmerkelser | * AACTA Award for Best Editing (1979; vinner: Clifford Hayes)
* AACTA Award for Best Original Music Score (1979; vinner: Brian May)
 |
| Eksterne lenker |
| IMDb
 Offisielt nettsted
 |

Mad Max er en australsk dystopisk action-thriller fra 1979 regissert av George Miller. Handlingen er satt til i Australia i nær fremtid. En motorsykkelbande dreper kona, barnet og kollegaen til politimannen Max, noe som driver ham til et intenst ønske om hevn. Hovedrollen som spilles av Mel Gibson.

Den har fått tre oppfølgere: *Mad Max 2: Landeveiens kriger* (1981), *Mad Max: Beyond Thunderdome* (1985) og *Mad Max: Fury Road* (2015). Sistnevnte er uten Mel Gibson.

## Om filmen

Filmen ble svært populær og innbrakte over 100 millioner dollar på kino verden over.

Den mottok tre priser fra Australian Film Institute, og juryens spesialpris ved Avoriaz Fantastic Film Festival.

## I rollene

* Mel Gibson – 'Mad' Max Rockatansky
* Joanne Samuel – Jessie Rockatansky
* Hugh Keays-Byrne – Toecutter
* Steve Bisley – Jim 'Goose' Rains, patruljerende offiser – Mad Max' beste venn
* Tim Burns – Johnny the Boy
* Roger Ward – Fifi Macaffee
* Lisa Aldenhoven – sykepleier

## Referanser

## Eksterne lenker

* (en) *Mad Max* på Internet Movie Database

* (no) *Mad Max* hos Filmweb

* (no) *Mad Max* hos Filmfront (arkivert versjon)

* (sv) *Mad Max* i Svensk Filmdatabas

* (da) *Mad Max* i Danmark Nationale Filminstitut

* (fr) *Mad Max* på Allociné

* (nl) *Mad Max* på MovieMeter

* (en) *Mad Max* på The Movie Database – film

* (en) *Mad Max* på Rotten Tomatoes

* (en) *Mad Max* på Metacritic

Denne artikkelen er en **spire**. Du kan hjelpe Wikipedia ved å utvide den.
# Showrunner

**Showrunner** er et uttrykk i TV-produksjoner om en person som både har rolle som hovedmanusforfatter og produsent. Ofte brukes begrepet synonymt med serieskaperen (eng. *creator*), men disse er ikke nødvendigvis sammenfallende.

En showrunner har det øverste kreative ansvaret for produksjonen av TV-serier og det er også showrunnerne som leder skriverrommet. I filmproduksjon vil vanligvis regissøren ha den øverste kreative kontrollen, men innen TV vil showrunneren alltid stå over regissøren.

«Showrunner» er imidlertid ikke en offisiell kreditering, og en showrunner vil typisk stå oppført som *executive producer*. Begrepet blir mindre brukt i Norge enn i land som USA og Storbritannia.

## Historie

Det finnes ingen autoritative studier av utviklingen av showrunnerrollen. Allerede på 1950-tallet hadde mange situasjonskomedier en tilsvarende rolle, men begrepet showrunner dukket først opp i amerikanske bransjeblader i 1990-årene.

Tradisjonelt var *executive producer* (ansvarlig produsent) i amerikanske TV-program *chief executive*, ansvarlig for TV-programmets kreative retning og produksjon. Over tid ble tittelen *executive producer* brukt om et større spekter av roller – fra noen som håndterte det økonomiske til noen som hadde tittelen som en ærestittel uten å ha noe praktisk eller utøvende ansvar. Begrepet *showrunner* ble tatt i bruk for å identifisere produsenten som hadde det øverste ansvaret og kreative ledelsen for programmet.

Ifølge Chris Downey, showrunner for *Leverage* (2008-2012), er de ypperste amerikanske TV-seriene fra 2000-tallet, som *Sopranos* (1999-2007), *The Wire* (2002-2008) *Deadwood* (2004-2006), *Mad Men* og *Breaking Bad*, laget av det han kalte «cradle-to-grave showrunners».

Et eksempel på en TV-serie med flere showrunners er *Game of Thrones*, der David Benioff og D. B. Weiss sammen tok initiativet for å skape TV-serien og har vært hovedforfattere og produsenter gjennom alle sesongene.

Arne Berggren, som var showrunner for Hotel Cæsar fra 2012 til 2014, kalte showrunnermodellen for «den amerikanske modellen» og showrunneren «en forfatter med produsentfullmakter». Da han ble ansatt som showrunner for Hotel Cæsar, var dette et relativt uvanlig begrep i Norge.

## Referanser
# Røre

vaffelrøre og vaffeljern
**Røre** er en flytende blanding, typisk basert på en eller flere meltyper sammen med væsker som vann, melk eller øl. Egg blir også flittig brukt. Røren blir ofte tilsatt et hevemiddel for å gjøre den mer luftig og svelle når den stekes. Dette kan også oppnås ved å la røren gjære, noe som også kan påvirke smaken.

Viskositeten til røren kan spenne fra så stiv at en skei kan stå oppreist i den til så tynn som fløte. Røren varmes opp gjennom steking, baking eller damping, noe som får røren til å stivne. Blandinger med høyere viskositet kalles deig.
# Yeongdong

| Yeongdong (Sør-Korea) |
| --- |
| Hangul | 령동 |
| Hanja | 嶺東 |
| Revidert romanisering | Ryeongdong |
| McCune-Reischauer | Ryŏngdong |

| Yeongdong (Nord-Korea) |
| --- |
| Chosŏn'gŭl | 영동 |
| Hanja | 嶺東 |
| McCune-Reischauer | Yŏngdong |
| Revidert romanisering | Yeongdong |

*For det sørkoreanske fylket med samme navn, se Yeongdong*
**Yeongdong** (bokstavelig «øst for passene») er en koreansk region som består av Gangwonprovinsen i Sør-Korea og østre del av Kangwonprovinsen i Nord-Korea.

Selv om Yeongseo beskriver den vestre delen av de to provinsene, og Gwandong beskriver begge halvdelene sammen, så er *Yeongdong* oftere benyttet i Sør-Korea sammenlignet med de to andre navnene, og brukes også for å beskrive hele regionen.

Regionens navn brukes blant annet på jernbanelinja Yeongdong og Yeongdong motorvei, som er viktige transportårer mellom Seoul og Gangwon.

## Se også

* Yeongnam

Autoritetsdata
# Ofelia

Maleriet *Ophelia* av John William Waterhouse fra 1894.
**Ofelia** (Ophelia) er en rollefigur fra William Shakespeares tragedie *Hamlet*. Hun er en ung adelsdame i Danmark, datter til Polonius og søster til Laertes. Hun er tilsynelatende elsket av Hamlet, men holder seg pliktoppfyllende unna ham etter instrukser fra sin far. Hun sviker ham ved å spionere på ham for Kong Claudius under tvang, og som en følge av dette lager Hamlet en monolog i et skuespill i skuespillet, som har navnet «The Murder of Gonzago», hvor han håner henne. Ofelia ender i en tilstand av galskap og sorg etter alle svikter henne, Polonius dør, og hun dør siden selv i en drukningsdød som tilsynelatende er selvmord.

## Referanser
# Park (familienavn)

| Park |
| --- |
| Hangul | 박 |
| Hanja | 朴 |
| Revidert romanisering | Bak |
| McCune-Reischauer | Pak |

Prosentvis fordeling av de vanligste koreanske etternavnene.
  Kim, Gim
  Lee, Yi, Rhee
  Bak, Park, Pak
  Choi
  Jung, Jeong, Chung, Cheong
**Park** eller **Pak** eller **Bak** (uttalt: *bahk*) er det tredje mest benyttede koreanske etternavn, og har sine røtter tilbake til kong Park Hyeokgeose, grunnlegger av det koreanske kongedømmet Silla i 57 f.Kr..

Navnet translittereres vanligvis som *Pak* (som i Pak Se-ri) eller *Park* (som i Park Chung-hee. I dag benytter ni prosent av den koreanske befolkningen dette etternavnet en eller annen variant.

## Kjente personer med navnet

* Park Ji-sung, sørkoreansk fotballspiller.
* Park Tae-hwan, sørkoreansk svømmer.
* Park Chung-hee, sørkoreansk president (1963–1979).
* Park Chan-wook, sørkoreansk filmregissør og manusforfatter.
* Park Chu-young, sørkoreansk fotballspiller.
* Park Geun-hye, sørkoreansk politiker, datter av Park Chung-hee.
* Pak Se-ri, sørkoreansk golfspiller.
* Pak Chol-jin, nordkoreansk fotballspiller.
* Pak Nam-chol, nordkoreansk fotballspiller.
* Pak Nam-chol, nordkoreansk fotballspiller.
* Park Ji-min, sørkoreansk artist.

## Se også

* Koreanske familienavn

## Litteratur

* Storey, Robert. *Lonely Planet: Korea*. Lonely Planet Publications: Melbourne, Aus. 2001.
# Liste over sørkoreanske aviser

**Liste over sørkoreanske aviser** med utgiversted.

## Engelskspråklige

* *The Korea Herald* (Seoul)
* *The Korea Times* (Seoul)
* *Korea JoongAng Daily* (Seoul)

## Riksdekkende

* *Chosun Ilbo* (Seoul)
* *Dong-a Ilbo* (Seoul)
* *JoongAng Ilbo* (Seoul)
* *Hankook Ilbo* (Seoul)
* *The Hankyoreh* (Seoul)
* *Kyunghyang Shinmun* (Seoul)
* *Kookmin Ilbo* (Seoul)
* *Seoul Shinmun* (Seoul)
* *Munhwa Ilbo* (Seoul)
* *Segye-Ilbo* (Seoul)
* *Good Day* (Seoul)
* *Sports Seoul* (Seoul)
* *Sports Chosun* (Seoul)
* *Sports Today* (Seoul)
* *Ilgan Sports* (Seoul)
* *Herald Economy* (Seoul)
* *Maeil Gyeongje* (Seoul)
* *Seoul Gyeongje* (Seoul)
* *Hankook Gyeongje* (Seoul)
* *Financial News* (Seoul)
* *Stock Daily* (Seoul)
* *Money Today* (Seoul)
* *Electronics Daily* (Seoul)

## Regionale

* *Daejeon Ilbo* (Daejeon)
* *Chungcheong Daily* (Cheongju)
* *Dongyang Ilbo* (Cheongju)
* *Gangwon Ilbo* (Chuncheon)
* *Kookje Shinmun* (Busan)
* *Gangwon Shinmun* (Wonju)
* *Jeju Ilbo* (Jeju)
* *Halla Ilbo* (Jeju)
* *Gyeongnam Domin Ilbo* (Sør-Gyeongsang)

## Eksterne lenker

* (en) Korea Association of Newspapers
* (ko) Korean Commission of Press Arkivert 3. mars 2011 hos Wayback Machine.
* (ko) Korea On-line Newspaper Association
* (ko) Korean Specified Newspaper Association
* (ko) MediaSIS; Media Statistics Information System
# The Guardian

| *The Guardian* |
| --- |
|  |
|  |
| Land | Storbritannia |
| Type | Dagsavis |
| Format | Tabloid (15. januar 2018–) berlinerformat (12. september 2005–13. januar 2018) fullformat (5. mai 1821–10. september 2005) |
| Frekvens | 1 dag |
| Grunnlagt | 5. mai 1821; 205 år siden  |
| Eier(e) | Guardian Media Group |
| Grunnlegger(e) | John Edward Taylor |
| Utgiver | Guardian News and Media |
| Sjefredaktør(er) | Katharine Viner (1. juni 2015) |
| Språk | Engelsk |
| Ideologi | Nyliberalisme |
| Politisk posisjon | Sentrum-venstre-liberalisme |
| Opplag | 107 899 (februar 2021) |
| Hovedkontor | London (1964–) Manchester (1821–1964) London (2008–; Kings Place) |
| ISSN | 0261-3077 |
| OCLC | 476290235, 60623878 |
| Nettsted | www.theguardian. (en; 2013–) www.guardian2zotagl... (en) |
|

---

The Guardian på Commons |

The Guardian er en britisk avis som utgis av Guardian Media Group i London. Den ble grunnlagt som *The Manchester Guardian* i 1821 i Manchester og fikk sitt nåværende navn i 1959. Tradisjonelt var den forbundet med Det liberale parti. Under den spanske borgerkrigen støttet den venstresiden og var den eneste nåværende britiske avis som ikke støttet Francisco Francos nasjonalister.

I 2005 endret avisen format fra det tradisjonelle fullformatet (*broadsheet*) til berliner (*midi*), blant annet som et svar på at aviskonkurrenter som *The Times* og *The Independent* gikk over til tabloidformat. Fra 2018 går The Guardian over til tabloidformat. Opplaget i desember 2016 lå på 161 091 eksemplarer.[*trenger referanse*] Ansvarlig redaktør er Katharine Viner.

I 2016 hadde The Guardian, ifølge egne tall, 22,7 millioner unike månedlige lesere på papir og nett.[*trenger referanse*] Til sammenligning hadde Washington Post 76 millioner og New York Times Brand 70,2 millioner i desember 2015.[*trenger referanse*]

*The Guardian Weekly* er den internasjonale utgaven av avisen og utgis ukentlig over hele verden.

## Redaktører

* John Edward Taylor (1821–1844)
* Jeremiah Garnett (1844–1861) (sammen med Russell Scott Taylor 1847–1848)
* John Edward Taylor (1861–1872)
* Charles Prestwich Scott (1872–1929)
* Ted Scott (1929–1932)
* William Percival Crozier (1932–1944)
* Alfred Powell Wadsworth (1944–1956)
* Alastair Hetherington (1956–1975)
* Peter Preston (1975–1995)
* Alan Rusbridger (1995–2015)
* Katharine Viner (2015–d.d.)

## Referanser

## Eksterne lenker

* (en) Offisielt nettsted

* (en) The Guardian (newspaper) – kategori av bilder, video eller lyd på Commons
# Russisk film

Russisk film begynte i Det russiske keiserdømmet, ble videreutviklet under Sovjetunionen, og har fortsatt etter sovjetsystemets fall som en internasjonalt viktig og anerkjent industri.

## I sovjettiden

En av de første pionerer innen sovjetfilmen var Lev Kulesjov, som gjennom sine klippeeksperimenter skapte en montasjeteori og anvendte den i praksis. Kulesjovs elever som Vsevolod Pudovkin og særlig Sergej Eisenstein utviklet teoriene videre, og skapte et filmspråk som fikk avgjørende betydning for kunstartens videre utvikling med filmer som *Panserkrysseren Potemkin* (1925), *Oktober* (1927), *Moren* (1926), *St. Petersburgs siste dager* (1927) og *Storm over Asia* (1928).

## Referanser

Autoritetsdata
# Box Office Mojo

| Box Office Mojo |
| --- |
|  |
| Nettsted | boxofficemojo.c (en) |
| Type nettsted | Filmdatabase, bedrift  |
| Tilgjengelige språk | engelsk |
| Eier(e) | Amazon.com |
| Lansert | 1999 |
| Alexa | 16 902 (11. juli 2021) |

**Box Office Mojo** er en internettbasert filmside som tar for seg de kommersielle sidene ved spillefilmer. Den tar i all hovedsak for seg amerikanske filmer fra 1980 og frem til i dag, men inneholder også en del informasjon om amerikanske filmers kommersielle suksess utenfor USA. Siden ble startet av Brandon Gray i august 1998 og hevdes å ha over en million unike besøkende per måned (2008). Den inneholder også noe finansiell informasjon om skuespillere, filmstudioer osv.

Siden inneholder også en rekke rangeringer av filmer knyttet opp til ulike kategorier. Blant annet "De 50 mest innbringende filmene i USA for 1996", "Tidenes mest innbringende filmer i USA", "Tidenes mest innbringende filmer i USA (inflasjonsjustert)" og "Tidenes mest innbringende filmer på verdensbasis"

Man kan si at Box Office Mojo tar for seg «kvantitet», mens filmsider som Rotten Tomatoes og Metacritic tar for seg «kvalitet».[*trenger referanse*]

## Sammenslåing med IMDb

Siden ble i 2008 oppkjøpt av filmsiden Internet Movie Database via deres finansielle eier Amazon.com.

## Referanser

## Eksterne lenker

* (en) Offisielt nettsted

* (en) Box Office Mojo – kategori av bilder, video eller lyd på Commons
* Box Office Mojo på Facebook

* Box Office Mojo på X (tidligere Twitter)

Autoritetsdata
# Twitch

| Twitch |
| --- |
|  |
| Etablert | 6. juni 2011 |
| Forgjenger(e) | Justin.tv  |
| Eier(e) | Twitch Interactive |
| Hovedkontor | San Francisco (2019–; 350 Bush Street) |
| Land | USA  |
| Grunnlegger(e) | Emmett Shear, Kyle Vogt, Michael Seibel, Justin Kan  |
|  Nettsted  |  Offisielt nettsted (ko)
 |
|  |

**Twitch** er en direktesendt videostrømmingssplattform som eies av Amazon.com. Plattformen ble lansert 6. juni 2011 av Emmett Shear, som et alternativ til Justin.tv, og fokuserer hovedsakelig på direktestrømming av videospill og lignende fra frivillige brukere. Plattformen drives av Twitch Interactive, Inc., som har hovedkvarter i San Francisco i USA.

Twitch har hatt en massiv vekst siden etableringen og er i dag en av de sidene som leverer mest strømmet innhold til forbrukere. I 2014 rapporterte de 35 millioner unike besøkende hver måned som gjorde dem til den fjerde største nettsiden basert på mengde internett-trafikk. Samtidig meldte de at Justin.tv ville bli nedlagt og omgjort til Twitch. I 2015 rapporterte Twitch.tv at de hadde 2,1 millioner frivillige kringkastere og over 100 millioner besøkende hver måned.

Rundt halvparten av Twitch' brukere bruker mer enn 20 timer på å se på videoer på Twitch. Den gjennomsnittlige tiden som blir brukt av brukerne daglig er på 1 time og 46 minutter. Det er 13.476 partnerkanaler på twitch. Det er blitt kringkastet over 241 milliarder minutter med spillopptak.

I september 2014 ble Twitch kjøpt opp av Amazon.com for 970 millioner dollar.

## Referanser

## Eksterne lenker

* (ko) Offisielt nettsted

* Offisiell blogg

* (en) Twitch (service) – kategori av bilder, video eller lyd på Commons
* (en) Twitch på Facebook

* (en) Twitch på Instagram

* Twitch på Twitch

* Twitch på Twitch

* Twitch på X (tidligere Twitter)

* Twitch på X (tidligere Twitter)

* Twitch på X (tidligere Twitter)

* (de) Twitch på X (tidligere Twitter)

* Twitch på X (tidligere Twitter)

* Twitch på X (tidligere Twitter)

* Twitch på X (tidligere Twitter)